Diari Oficial de la Generalitat Valenciana


Sumari del DOGV 5900, del 25-11-2008 (2008/13702)

Assumpte civil 000050/2008. Notificació de la sentència a Thaise Alves de Araujo Santos.
----------------------------------------------------------------------------------------

### Dades del document

Número de DOGV
:   5900

Data del DOGV
:   25-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13608


Data del document
:   10-11-2008

Organisme emissor
:   Jutjat de Violencia Sobre la Dona Número 3 de València

Tipus de document
:   Edicte

Descriptors 

:   * sistema judicial

Assumpte civil 000050/2008. Notificació de la sentència a Thaise Alves de Araujo Santos. [2008/13336]  
Judici: divorci contenciós 000050/2008.  
Part demandant: Alfredo Prat Tormo.  
Part demandada: Thaise Alves de Araujo Santos.  
En el judici esmentat s'ha dictat la resolució que, literalment, és com es diu:  
«Jutjat de Violència sobre la Dona número 3 de València.  
Assumptes civils  
Sentència número 000041/2008  
Jutge que la dicta: Herminia Luisa Rangel Lorente.  
Lloc: València.  
Data: 10 de novembre de 2008.  
Part demandant: Alfredo Prat Tormo.  
Part demandada: Thaise Alves de Araujo Santos.  
Antecedents de fet:  
Primer. Que el procurador esmentat, en la representació indicada, va formular una petició de divorci, a la qual adjuntava els documents acreditatius del matrimoni contret el 30 de novembre de 2006, on sol·licitava l'acord de divorci entre les parts amb les mesures sol·licitades. Una vegada admesa a tràmit la demanda, es va trametre a la part demandada, la qual no va contestar la demanda, i per això va ser declarada en rebel·lia. Després d'haver sigut citades les parts a judici, va comparéixer la part demandant, que es va afirmar i ratificar en el seu escrit de demanda, i no hi va comparéixer la part demandada. Una vegada obert el període de prova, es van efectuar les proves proposades amb la declaració prèvia de pertinència, i van quedar les actuacions concloses per a dictar una sentència.  
Fonaments de dret:  
Primer. Que atés que un dels cònjuges ha sol·licitat el divorci i que concorren els requisits de l'article 81 del Codi Civil, pertoca acceptar la demanda, d'acord amb el que disposa l'article 86 del Codi Civil vigent, perquè de les proves aportades es desprén el transcurs de més de tres mesos des de la celebració del matrimoni i concorren els altres requisits exigits en aquella.  
Segon. Que el matrimoni es dissol, siga quina siga la forma i el temps de la seua celebració, per la mort o la declaració de defunció d'un dels cònjuges i pel divorci, com expressament diu l'article 85 del Codi Civil vigent. I s'han d'establir les mesures que han de regir com a conseqüència del divorci.  
En este procediment la part demandant sol·licita les mesures següents: que es concedisca a Alfredo Prat Tormo l'ús de l'habitatge que va ser domicili familiar, siti al carrer de Ciscar, número 24, 6, de València; així mateix, que cada cònjuge assumisca l'obligació del pagament dels deutes que haja contret.  
Tercer. Vist que no ha comparegut la demandada a l'acte del judici, que la part demandant ha sol·licitat l'atribució de l'ús de l'habitatge que va ser domicili familiar, que no consta l'existència de fills comuns, ni que la demandada haja sol·licitat l'atribució de l'ús de l'habitatge ni que haja al·legat l'existència d'un interés més necessitat de protecció, pertoca atribuir l'ús de l'habitatge esmentat a la part demandant atés que ho ha sol·licitat, i l'habitatge en serà privatiu.  
Quart. Respecte dels deutes contrets pel matrimoni vigent, hauran de ser pagats de conformitat amb el règim econòmic que tinguen establit.  
Cinqué. Quant a les costes, segons la Llei d'Enjudiciament Civil (LEC), no hi pertoca fer un pronunciament exprés.  
Vistos els articles esmentats i els restants aplicables de forma general.  
Dispositiva  
Amb l'estimació de la petició formulada pel procurador Carlos Aznar Gómez, en nom i representació d'Alfredo Prat Tormo contra Thaise Alves de Araujo Santos, declare el divorci d'ambdós cònjuges i la dissolució del matrimoni que havien contret, establint com a mesura que s'atribuïsca a Alfredo Prat Tormo l'ús de l'habitatge que va ser domicili familiar, siti al carrer de Ciscar, número 24, porta 6, de València; caldrà pagar els deutes contrets mentre va ser vigent el matrimoni, de conformitat amb el règim econòmic que tingueren establit i sense imposar les costes processals.  
Una vegada siga ferma esta sentència, comuniqueu-la al registre civil on conste inscrit el matrimoni. Contra esta sentència pot interposar-se un recurs d'apel·lació en este Jutjat, en el termini de cinc dies, davant de l'Audiència Provincial de València, sense fer una imposició expressa de costes.  
Esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, mitjançant la provisió de 21 de juliol de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte per a dur a terme la diligència de notificació de sentència.  
 València, 10 de novembre de 2008.- La secretària judicial: Inmaculada García Martínez.